
Beskatning af telefoni og IT devices
Hvordan skal du som leder eller medarbejder forholde dig, når kommunen betaler for, at du har en arbejdsmobil eller IT devices til rådighed til dit arbejde. 
  
Det er din leders ansvar at Staben for Politik og Organisation får besked, hvis du skal beskattes af en arbejdsmobil eller IT devices.  Samtidig er det også ledernes ansvar at føre kontrol med den indgået aftale. 

Regler for fri mobil
Når arbejdsgiver stiller telefon til rådighed for medarbejderen, som må bruges privat, skal der ske beskatning af fri telefon. Reglerne for beskatning følger af SKAT´s regler og kan ses her: Skat af fri telefon, computer og internet: Se her
Ved en telefon forstås mobiltelefon/smartphones og PDA´er. Arbejdsgiver har pligt til at indberette månedligt over lønsedlen. Der skal både betales A-skat og AM-bidrag af beløbet. Beskatningen skal ske i de måneder, hvor godet er til rådighed.  

Arbejdstelefon 
Arbejdsgiver betalt telefon uden beskatning.
Hvis arbejdsgiver stiller en telefon til rådighed og medarbejderen ikke bruger telefonen privat, skal der udarbejdes en tro- og love erklæring.
Tro- og love erklæring skal dokumentere, at telefonen udelukkende er en arbejdstelefon. Arbejdsgiver skal derefter føre en vis kontrol med, at medarbejderen overholder aftalen. Arbejdsgiver skal kontrollere om der sker væsentlige afvigelser fra det "sædvanlige samtalemønster" dvs. om forbruget i visser perioder er meget højt, f.eks. i ferieperioder. Derudover skal arbejdsgiver kontrollere om telefonen er brugt privat til f.eks. donationer betalt over telefon, betale private regninger over telefon mv. Nogle teleselskaber kan give besked over sms/mail hvis et forbrug afviger mere end f.eks. 40%. Dette vil være dokumentation nok.
Det er dog stadig tilladt for medarbejderen i enkeltstående tilfælde at foretage et privat opkald eller sende en sms, uden det udløser beskatning. 

Egen mobiltelefon  
For de medarbejdere, som har et meget lille forbrug på deres arbejdstelefon, er der stadig mulighed for at indgå en aftale med Brøndby Kommune, om at stille sin private mobiltelefon til rådighed for arbejdet, mod at Brøndby Kommune betaler et årligt tilskud til telefonabonnementet på 600 kr. Beløbet vil blive beskattet, men der vil være omkring 350 kr. tilbage, efter skatten er trukket. En sådan aftale indgås med nærmeste leder. Lederen sender efterfølgende besked til Staben for Politik og Organisation, som udbetaler tilskuddet sammen med den sædvanlige løn. Det månedlige beløb beskattes som almindelig indkomst, uanset om du har en udgift eller ej. 
Tablets
Tablets, som fx iPad og lignende, defineres også som en IT devices.   
Du beskattes ikke af computer/tablet, så længe den ikke udelukkende anvendes til privat brug. 

Internetforbindelse (gælder kun chefer)
Adgang til og brug af internet, herunder mobil bredbåndsforbindelse. Internetforbindelse beskattes ikke, hvis den giver adgang til stort set de samme programmer og dokumenter, som på arbejdspladsen. 
[bookmark: Tjenesterejse]
På tjenesterejse
Du skal have en arbejdsmæssig begrundelse for at mobiltelefon, IT devices eller mobilt bredbånd skal medbringes på tjenesterejsen. Det er lederens ansvar at sikre, at den arbejdsmæssige begrundelse er til stede.   
Hvis du benytter dataroaming mens du er i udlandet, skal du selv betale for det forbrug der ligger udover det der indgår i abonnementet. Det er altid muligt at slå dataroaming fra, for at undgå evt. ekstra regninger. 
Du kan tilgå tilgå din arbejdsmail via webmail på en hvilken som helst computer når du er i udlandet. Du kan tilgå via Outlook.

Udlandsopkald
Hvis du bruger kommunens telefon til at ringe til udlandet skal det være aftalt med din leder.



